b'\n_START_ARTICLE_\nTecoma stans\n_START_SECTION_\nBeskrivelse\n_START_PARAGRAPH_\nDen har en tett vekst med flere stammer og blir opptil 8 m h\xc3\xb8y, mer sjelden 10 m, med en stammediameter p\xc3\xa5 25 cm. Hvis den vokser i fuktige og varme omr\xc3\xa5der, er den eviggr\xc3\xb8nn, men planter i mer tempererte omr\xc3\xa5der med utpreget t\xc3\xb8rketid feller l\xc3\xb8vet. Bladene er finnete med som regel 5\xe2\x80\x937 sm\xc3\xa5blad._NEWLINE_Blomsterstanden best\xc3\xa5r av opptil 20 gule, trompetformede blomster. Hos noen planter er det rosa linjer i svelget p\xc3\xa5 blomsten. Frukten er en linjeformet kapsel, 12\xe2\x80\x9322 cm lang og 1 cm bred. Den \xc3\xa5pner seg p\xc3\xa5 langs og slipper ut vingete fr\xc3\xb8 som spres med vinden, og i mindre grad med vann.'